# KIRKEVIGSLING

1. Kirkevigsling følger ordningen Høymesse med de endringer som går fram av det følgende.
2. Menighetens prest utfører ledd 1. Prosten utfører leddene 2-5 og innledningen til skriftlesningene, ledd 6. Biskopen utfører leddene fra og med trosbekjennelsen.
3. Når det er ringt sammen, går prosesjonen inn i kirken under preludiet. Under prosesjonen kan det ringes med alle klokker eller det kan kimes.

Ledd 4 i ordninga, Lovsong, er tekstlig oppdatert i tråd med Hovedgudstjeneste 2020.

Bibeltekstene i denne ordningen er hentet fra Bibel 2024 og Fadervår er fra 2011.

### Inngang

Menigheten står mens prosesjonen går inn i kirken og de liturgiske gjenstander settes på plass.

Imens synger n1enigheten en inngangssalme (eventuelt Salme 100 eller en annen bibelsk salme med passende menighetsomkved).

Når dette er til ende og alle deltakerne i prosesjonen har satt seg, går menighetens prest til lesepulten og sier:

**L** | I Faderens og Sønnens og Den Hellige Ånds navn.

Herrens apostel sier: Alle ting blir helliget ved Guds ord og bønn. Slik skal også vi i dag vigsle denne kirke/ dette kirke­ rom: Samlet her for Guds ansikt skal vi høre hans hellige ord og bære våre bønner og vår lovsang fram for Guds trone i himmelen.

Presten går til sin plass, og prosten går til alteret.

### Syndsbekjennelse

Liturgen kneler, vendt mot alteret.

Menigheten kan knele i benkene, der forholdene ligger til rette for det.

**L** | La oss bøye oss for Gud og bekjenne våre synder.

**A** | **Hellige Gud, himmelske Far. Se i nåde til meg, syndige menneske, som har krenket deg med tanker, ord og gjerninger og kjenner lysten til det onde i mitt hjerte. For Jesu Kristi skyld, ha langmodighet med meg. Tilgi meg alle mine synder og gi meg å frykte og elske deg alene**.

### Bønnerop

Liturgen står, vendt mot alteret.

**A** synger | **Kyrie eleison, Gud Fader, miskunne deg. Kriste eleison, Herre Krist, miskunne deg. Kyrie eleison, Hellig Ånd, miskunne deg.**

### Lovsang

Leddet Lovsang synges helst i fullstendig form.

**L** eller **F** synger | Ære være Gud i det høyeste.

**M** synger | **Og fred på jorden blant mennesker som Gud har glede i. Vi lover deg, vi priser deg, vi tilber deg, vi opphøyer deg.**

**F** (alle) | Vi hyller deg for din store herlighet, Herre Gud,

himmelske konge, allmektige Fader.

**M** | **Vi lover deg, vi priser deg, vi tilber deg, vi opphøyer deg. Amen**

**F** (menn) | Herre, Guds enbårne Sønn, Jesus Kristus,

Guds Lam som bærer verdens synder,

**F** (alle) | miskunne deg over oss.

**F** (kvinner) | Du som sitter ved Faderens høyre hånd,

**F** (alle) | hør vår bønn

**M** | **Vi lover deg, vi priser deg, vi tilber deg, vi opphøyer deg. Amen**

**F** (menn) | For du alene er hellig,

**F** (kvinner) | du alene er Herre,

**F** (menn) | du alene er den høyeste,

**F** (alle) | Jesus Kristus med den Hellige Ånd i Faderens herlighet.

**M** | **Vi lover deg, vi priser deg, vi tilber deg, vi opphøyer deg. Amen**

### Dagens kollektbønn

**L** fremsier eller messer vendt mot menigheten | La oss alle be.

Liturgen vender seg mot alteret og ber dagens kollektbønn, se Kollektbønnene

**M** | **Amen**.

### Skriftlesning

**Prosten** | La oss høre vitnesbyrd fra Den hellige skrift.

Prosten går fra alteret og setter seg. Menigheten sitter mens tekstene leses.

Lesningene skjer fra lesepulten.

Etter hver av lesningene synges ett eller to vers av en passende salme.

#### Første lesning

**T** | Det står skrevet i Første Kongebok i det 8. kapittel:

Da templet i Jerusalem skulle vigsles, sto Salomo for Herrens alter midt foran hele Israels menighet. Han bredte hendene sine ut mot himmelen og sa: Herre, Israels Gud! Det er ingen Gud som du, verken oppe i himmelen eller her nede på jorden.

Men bor Gud virkelig på jorden? Se, himmelen og himlers himmel kan ikke romme deg, langt mindre dette huset som jeg har bygd! Vend deg mot din tjeners bønn og hans rop om nåde, Herre, min Gud! Hør det ropet og den bønnen som din tjener bærer fram for deg i dag. La dine øyne våke over dette huset natt og dag, over det stedet der du har lovet at navnet ditt skal bo.

Måtte Herren vår Gud være med oss slik han var med våre fedre! Måtte han ikke forlate oss og ikke forkaste oss, men bøye hjertet vårt til seg, så vi går på hans veier og holder de budene, forskriftene og lovene som han påla våre fedre. Da skal alle folkeslag på jorden vite at Herren er Gud, han og ingen annen. 1 Kong 8,22-23.27-29.57-58.60

#### Andre lesning

**T** | Det står skrevet i Paulus' brev til menigheten i Efesos i det 2. kapittel:

Dere er bygd opp på apostlenes og profetenes grunnvoll, med Kristus Jesus selv som hjørnesteinen. Han holder hele bygningen sammen, så den vokser til et hellig tempel i Herren, og i ham blir også dere bygd opp til en bolig for Gud i Ånden. Ef 2,20-22

#### Tredje lesning

**T** | Det står skrevet i Paulus' brev til menigheten i Rom i det 10. kapittel:

Hver den som påkaller Herrens navn, skal bli frelst. Men hvordan kan de påkalle en de ikke tror på? Hvordan kan de tro på en de ikke har hørt om? Og hvordan kan de høre uten at noen forkynner? Og hvordan kan de forkynne hvis de ikke er utsendt? Det står jo skrevet: Hvor vakre de er, føttene til dem som bringer godt budskap! Men ikke alle var lydige mot evangeliet. Jesaja sier: Herre, hvem trodde vårt budskap?

Så kommer da troen av det budskapet en hører, og budskapet kommer av Kristi ord. Rom 10,13-17

#### Fjerde lesning

**T** | Det står skrevet i Apostlenes gjerninger i det 2. kapittel:

Peter sa: «Vend om og la dere døpe i Jesu Kristi navn, hver og en av dere, så dere kan få tilgivelse for syndene, og dere skal få Den hellige ånds gave. For løftet gjelder dere og barna deres og alle som er langt borte, så mange som Herren vår Gud kaller på.» Også med mange andre ord vitnet han for dem, og han formante dem: «La dere frelse fra denne vrangsnudde slekten.»

De som tok imot budskapet hans, ble døpt, og den dagen ble det lagt til omkring tre tusen mennesker. De holdt seg trofast til apostlenes lære og fellesskapet, til brødsbrytelsen og bønnene. Apg 2,38-42

#### Femte lesning

**T** | Det står skrevet i Paulus' første brev til menigheten i Korint i det 10. kapittel:

Velsignelsens beger som vi velsigner, gir det ikke del i Kristi blod? Brødet som vi bryter, gir det ikke del i Kristi kropp? Fordi det er ett brød, er vi alle én kropp. For vi har alle del i det ene brød. 1 Kor 10,16-17

#### Sjette lesning

**T** | Det står skrevet i Johannes' åpenbaring i det 21. kapittel:

I Ånden førte han meg opp på et stort og høyt fjell og viste meg den hellige byen, Jerusalem. Den kom ned fra himmelen, fra Gud. Byen hadde Guds herlighet og strålte som den kosteligste edelsten, som krystallklar jaspis. Noe tempel så jeg ikke i byen, for Herren Gud, Den allmektige, og Lammet er dens tempel. Og byen trenger ikke lys fra sol eller måne, for Guds herlighet lyser over den, og Lammet er dens lys. Folkene skal vandre i lyset fra byen, og jordens konger skal føre sine rikdommer dit. Byens porter skal aldri stenges etter dagen, for natt skal det ikke være der. Åp 21,10-11.22-25

Mens siste vers av salmen blir sunget, går biskopen til alteret.

### Trosbekjennelse

Her brukes helst Den nikenske trosbekjennelse.

Enten A

**Biskopen** | La oss bekjenne vår hellige tro.

Menigheten reiser seg

**A** | **Vi tror på én Gud, den allmektige Far, som har skapt himmel og jord, alt synlig og usynlig.**

**Vi tror på en Herre, Jesus Kristus, Guds enbårne Sønn, født av Faderen før alle tider, Gud av Gud, lys av lys, sann Gud av sann Gud, født, ikke skapt, av samme vesen som Faderen. Ved ham er alt blitt skapt.**

**For oss mennesker og til vår frelse steg han ned fra himmelen,**

**og ved Den Hellige And og av jomfru Maria ble han menneske av kjøtt og blod. Han ble korsfestet for oss under Pontius Pilatus, led og ble begravet,**

**oppstod den tredje dag etter Skriftene og for opp til himmelen,**

**sitter ved Faderens høyre hånd, skal komme igjen i herlighet**

**for å dømme levende og døde, og hans rike skal være uten ende.**

**Vi tror på Den Hellige And, som er Herre og gjør levende, som utgår fra Faderen og Sønnen, tilbes og æres sammen med Faderen og Sønnen, og som har talt gjennom profetene. Vi tror på en hellig, allmenn og apostolisk kirke. Vi bekjenner en dåp til syndenes forlatelse og venter de dødes oppstandelse og et liv i den kommende verden.**

**Amen.**  Den nikenske trosbekjennelse

Eller B

**Biskopen** | La oss bekjenne vår hellige tro.

Menigheten reiser seg.

**A** | **Jeg tror på Gud Fader, den allmektige, himmelens og jordens skaper.**

**Jeg tror på Jesus Kristus, Guds enbårne Sønn, vår Herre, som ble unnfanget ved Den Hellige And, født av jomfru Maria, pint under Pontius Pilatus, korsfestet, død og begravet, f6r ned til dødsriket, stod opp fra de døde tredje dag, f6r opp til himmelen, sitter ved Guds, den allmektige Faders høyre hånd, skal derfra komme igjen for å dømme levende og døde.**

**Jeg tror på Den Hellige And, en hellig, allmenn kirke, de helliges samfunn, syndenes forlatelse, legemets oppstandelse og det evige liv.**

**Amen.** Den apostoliske trosbekjennelse

Menigheten setter seg.

### Salme før prekenen

Under denne salmen går biskopen på prekestolen.

### Preken

Biskopen preker over dagens tekst eller en fritt valgt tekst.

### Salme etter prekenen

### Kunngjøringer

### Forbønn

**B** ved alteret, vendt mot menigheten | La oss vende oss til Gud i bønn.

**B** vendt mot alteret | Lovet være du, vår Gud, universets Herre. Himmel og jord kan ikke romme deg, og likevel vil du bo hos oss ved Ord og sakrament og gjøre oss til et tempel for ditt hellige og underfulle nærvær. Vi ber deg, la din frelsende gjerning lykkes også i vår menighet, og i dette hus/dette kirkerom, som i dag vigsles til din tjeneste og til din ære.

**M** synger | **Herre, hør vår bønn.**

**B** | Velsign forkynnelsen av ditt ord, og la det fra denne prekestol lyde klart og rent, med And og kraft som bevis. La dem som bringes til denne døpefont, få del i dåpens nåde og bli forenet med din Sønn i hans død og oppstandelse. Gi oss ved dette alterbord del i Jesu Kristi legeme og blod. Gjør dette hus til et bønnens hus for ditt folk, og la ditt øre være åpent for all lovsang, takk og tilbedelse som herfra stiger opp til deg. Vekk opp våre hjerter ved din Hellige And, så vi med glede hører når klokkene kaller, og gjerne kommer for å høre ditt ord.

**M** synger | **Herre, hør vår bønn.**

**B** | Himmelske Far, velsign vårt folk og land, vår konge og hans hus og alle som har myndighet og ansvar i samfunnet. Trøst de syke og sørgende, vær nær hos alle ensomme, kom med det evige livs håp til dem som strir med døden. Og når vi en gang føres til den siste hvile, la oss da få være i din hånd. Gi oss en salig oppstandelse på den siste dag, og forunn oss å bo hos deg i den evige by, det nye Jerusalem, hvor intet tempel er, for du, Herre, allmektige Gud, og Lammet er dens tempel.

**M** synger | **Herre, hør vår bønn.**

A | Vår Far i himmelen!

La navnet ditt helliges.

La riket ditt komme.

La viljen din skje på jorden slik som i himmelen.

Gi oss i dag vårt daglige brød,

og tilgi oss vår skyld, slik også vi tilgir våre skyldnere.

Og la oss ikke komme i fristelse,

men frels oss fra det onde.

For riket er ditt

og makten og æren i evighet. Amen.

En kan også bruke [Fadervår fra 1978](https://ressursbanken.kirken.no/globalassets/ressursbanken/gudstjeneste%20og%20liturgi/bønner/fader%20vår/fadervår%201978-85.pdf) eller [Fadervår fra 193](https://ressursbanken.kirken.no/globalassets/ressursbanken/gudstjeneste%20og%20liturgi/bønner/fader%20vår/fadervår%201930-38.pdf)0

### Menighetens takkoffer

### Slutningsord

**B** ved alteret, vendt mot menigheten | Kjære menighet.

Dette kirkehus, med alt som hører det til, er nå tatt i bruk. Ved Guds ord og bønn er det vigslet og helliget til Guds ære og hans menighets oppbyggelse i troen på Jesus Kristus. Fred være med dette hus og med alle som går inn i det. I Faderens og Sønnens og Den Hellige Ands navn. Amen.

### Slutningssalme

Alle reiser seg og synger «0 store Gud, vi lover deg» (NoS 261), helst i veksel mellom kor og menighet.

### Velsignelse og utsendelse

Enten A

*Lovprisning*

**B** synger vendt mot menigheten | La oss prise Herren.

**M** synger | **Gud være lovet. Halleluja. Halleluja. Halleluja.**

Eller B

*Hilsen*

**B** synger vendt mot menigheten | Herren være med dere.

**M** synger | **Og med deg være Herren.**

**B** messer | Herren velsigne deg og bevare deg.

Herren la sitt ansikt lyse over deg og være deg nådig.

Herren løfte sitt åsyn på deg og gi deg fred. ✠

**M** | **Amen. Amen. Amen.**

Under den følgende stille bønn blir det slått tre ganger tre slag med en av kirkens klokker.

**B** kan her fortsette | Gå i fred. Tjen Herren med glede.

### Postludium

Under dette går prosesjonen ut av kirken.